Budaörs Város Önkormányzat Képviselő-testületének
6/2021. (II.19.) önkormányzati rendelete

a nem közművel összegyűjtött háztartási szennyvíz begyűjtésére vonatkozó közszolgáltatásról szóló 58/2013. (XII. 21.) önkormányzati rendelet módosításáról
Budaörs Város Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Kormányrendeletre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján Budaörs Város Önkormányzat Képviselő-testületének feladat- és hatásköreit gyakorolva – figyelemmel a Képviselő-testület részére a vízgazdálkodásról szóló 1995. évi LVII. törvény 45. § (6) bekezdésében biztosított felhatalmazásra, valamint a vízgazdálkodásról szóló 1995. évi LVII. törvény 44/C. § (2) bekezdésében meghatározott feladatkörre – a következőket rendeli el.

1. §

Budaörs Város Önkormányzat Képviselő-testületének a nem közművel összegyűjtött háztartási szennyvíz begyűjtésére vonatkozó közszolgáltatásról szóló 58/2013. (XII. 21.) önkormányzati rendeletének 2. § (2) és (3) bekezdései helyébe a következő rendelkezés lép:

„ (2) Az (1) bekezdésben foglalt közszolgáltatás teljes körét Budaörs város közigazgatási területén az ÉTH Érd és Térsége Hulladékkezelési Nonprofit Korlátolt Felelősségű Társaság (2030 Érd, Sas utca 2.) végzi új közszolgáltatási szerződés megkötéséig, de legfeljebb 2026. január 31. napjáig.

(3) A nem közművel összegyűjtött háztartási szennyvíz ártalmatlanítás céljából 
történő átadási helyek: Érd és Térsége Csatornaszolgáltató Kft. üzemeltetésében 
lévő Érdi Szennyvíztisztítótelep szippantott szennyvíz fogadóállomása.”
2. §

Ez a rendelet a kihirdetését követő napon lép hatályba.

Budaörs, 2021. február 19. 

Wittinghoff Tamás




dr. Bocsi István


    polgármester




         jegyző
A 6/2021. (II.19.) önkormányzati rendelet 2021. február 19. napján a Polgármesteri Hivatal (Budaörs, Szabadság út 134. sz.) hirdetőtábláján való kifüggesztéssel kihirdetésre került. 

dr. Bocsi István jegyző megbízásából:

Erdős Károlyné

irodavezető

